**ПРЕДЛОГ**

На основу члана 27.30. и 36. Закона о јавној својини ( „Службени гласник РС“ бр.72/2011, 88/2013, 105/2014, 104/2016-др закон и 108/2016) , члана 2. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“ бр.16/2018), Одлуке о условима прибављања и отуђења непокретности у јаној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Службени лист града Ниша“ бр.78/2013 и 58/2019), члана 40. Статута општине Гаџин Хан ( „Службени лист града Ниша“, бр.10/2019),

,

Скупштина општине Гаџин Хан на седници одржаној дана 17. децембра 2019. године, доноси

**О Д Л У К У**

**о размени непокретности**

**1.**Извршити **РАЗМЕНУ** непокретности у јавној својини општине Гаџин Хан на тај начин што ће се удео од 1700/4260 КП 4739/1 КО Марина Кутина,врста земљишта : остало земљиште, уступити Станковић Слободану из Марине Кутине, бр.л.к. 7599052 ПС Гаџин Хан и Станковић Милици из Марине Кутине, бр.л.к.004670548 ПС Гаџин Хан. За узврат именовани ће уступити у јавну својину општине Гаџин Хан следеће непокретности:

* Удео од 1835/1932 КП 3035/1 КО Марина Кутина, врста земљишта: грађевинско земљиште изван грађевинског подручја, својина Станковић Слободана из Марине Кутине, бр.л.к. 7599052 ПС Гаџин Хан ;
* Удео од 97/1932 КП 3035/1 КО Марина Кутина, врста земљишта: грађевинско земљиште изван грађевинског подручја, својина Станковић Милице из Марине Кутине, бр.л.к.004670548 ПС Гаџин Хан;
* Помоћна зграда-објекат изграђен пре доношења прописа о изградњи објекта на КП 3035/1 КО Марина Кутина, површине у основи 76 m2, обим удела 1/1, својина Станковић Милице из Марине Кутине, бр.л.к.004670548 ПС Гаџин Хан

**2.ОВЛАШЋУЈЕ СЕ** председник општине Марија Цветковић да може у име и за рачун општине Гаџин Хан закључити уговор о размени наведених непокретности.

*Образлољење*

Општини Гаџин Хан, општинској управи, дана 01.11.2019.год. обратили су се захтевом за размену земљишта бр. 350-1038/19-IV Станковић Слободан и Станковић Милица. Наведеним захтевом затражили су размену непокретности на тај начин што ће општина Гаџин Хан уступити удео од 1700/4260 КП 4739/1 КО Марина Кутина, врста земљишта: остало земљиште, уступити Станковић Слободану из Марине Кутине, бр.л.к. 7599052 ПС Гаџин Хан и Станковић Милици из Марине Кутине, бр.л.к. 004670548 ПС Гаџин Хан. Заузврат именовани су понудили да уступе удео од 1835/1932 КП 3035/1 КО Марина Кутина, врста земљишта: грађевинско земљиште изван грађевинског подручја, својина Станковић Слободана, удео од 97/1932 КП 3035/1 КО Марина Кутина, врста земљишта:грађевинско земљиште изван грађевинског подручја, својина Станковић Милице и помоћну зграду-објекат изграђен пре доношења прописа о изградњи објекта на КП 3035/1 КО Марина Кутина, површине у основи 76 m2, обим удела 1/1, својина Станковић Милице.

На основу процене вредности предметних непокретности од стране судског вештака Александра Величковића утврђено је да вредност КП 4739/1 (парцеле у јавној својини општине Гаџин Хан) површине 4260 m2, износи 361.162,80 динара. Обзиром да су се именовани обратили захтевом за замену дела од 1700 m2 наведене парцеле то вредност удела од 1700/4260 КП 4739/1 износи 144.126,00 динара.

Са друге стране на основу процене вредности предметних непокретности од стране судског вештака Александра Величковића утврђено је да је укупна вредност КП 3035/1, рачунајући земљиште и објекте на парцели, 276.609,72 динара.

На предметну размену непокретности дата је сагласност општинског јавног парвобраниоца бр.57 од 13.12.2019.год.

Такође обзиром на положај парцеле КП 3035/1 интерес је општине Гаџин Хан да наведена парцела буде јавна својина општине, јер се налази непосредно поред Републичког пута, цркве, граничи се са спортским тернима и у непосредној је близини сеоског гробља.

**СКУПШТИНА ОПШТИНЕ ГАЏИН ХАН**

Број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Гаџином Хану, 17.12.2019. године

ПРЕДСЕДНИК

Саша Ђорђевић